Návrh

Zákon

z …… 2004 

ktorým sa mení a dopĺňa  zákon č. 480/2002 Z.z. o azyle a o zmene a doplnení niektorých 
zákonov v znení neskorších predpisov a o zmene a doplnení niektorých zákonov 

	Národná rada Slovenskej republiky sa uzniesla na tomto zákone:

Čl. I

Zákon č. 480/2002 Z.z. o azyle a o zmene a doplnení niektorých zákonov v znení zákona              č. 606/2003 Z.z. a zákona č. 207/2004 Z.z. sa mení a dopĺňa takto:

1.	V § 2 písm. c) sa na konci pripájajú tieto slová : „alebo iná osoba, o ktorej to ustanoví tento zákon,“.

2.	V § 2 písm. i) sa vypúšťajú slová „počas karanténnych opatrení“.

3.	V § 2 sa vypúšťa písmeno o).
Doterajšie písmená p) až r) sa označujú ako o) až q).

4.	V § 3 ods. 2 písmeno b) znie:
„b) po vstupe na územie Slovenskej republiky policajný útvar zriadený pri záchytnom tábore,“.

5.	V § 3 sa odsek 2 dopĺňa písmenami d) a e), ktoré znejú:
„d) policajný útvar v zariadení pre cudzincov podľa osobitného zákona,^6a) ak ide  o cudzinca, ktorý je umiestnený v takomto zariadení,
           e)  ak ide o cudzinca, ktorý je  v ústavnej zdravotnej starostlivosti, nachádza sa vo výkone   väzby alebo  výkone trestu odňatia slobody, policajný útvar podľa miesta, kde sa cudzinec  zdržiava.“.

6.	V § 3 ods. 6 sa slová „ , okrem cudzinca uvedeného v odseku 2 písm. c),“ nahrádzajú slovami „uvedený v odseku 2 písm. a)“, slová „zo zdravotníckeho zariadenia                       pre cudzincov“ sa nahrádzajú slovami „zo zdravotníckeho zariadenia“  a za slová „alebo zo zariadenia“ sa vkladajú slová „pre cudzincov“. 

7.	§ 3 sa dopĺňa odsekom 8, ktorý znie:
„(8) Ak cudzinec požiada o udelenie azylu na policajnom útvare, ktorý nie je príslušný na prijatie vyhlásenia podľa odseku 2, je tento policajný útvar povinný poučiť cudzinca o tom, ktorý policajný útvar je príslušný na prijatie vyhlásenia, a ak nerozhodne o zaistení cudzinca a o jeho umiestnení v zariadení pre cudzincov podľa osobitného predpisu,^6a) vydá cudzincovi doklad na prepravu do záchytného tábora s platnosťou 24 hodín.                 Do dokladu na prepravu do záchytného tábora sa zapisuje meno, priezvisko, pohlavie, dátum a miesto narodenia a štátna príslušnosť cudzinca.“.

8.	V § 4 odseky 1 a 2 znejú: 
„(1) Poverený zamestnanec ministerstva  vykoná po podaní vyhlásenia podľa § 3           ods. 1  so žiadateľom vstupný pohovor. Žiadateľ je povinný počas vstupného pohovoru poskytnúť pravdivo a úplne všetky požadované údaje potrebné na rozhodnutie o žiadosti o udelenie azylu; ustanovenie § 6 ods. 3 až 5 sa použije rovnako. Poskytnuté údaje sa zaznamenajú na úradnom tlačive (ďalej len „dotazník“). Vzor dotazníka je uvedený           v prílohe č. 2. 

(2) Poverený zamestnanec ministerstva pred vyplnením dotazníka, najneskôr však           do 15 dní od začatia konania, poučí žiadateľa o jeho právach a povinnostiach počas konania o udelenie azylu, možnosti zastupovania v konaní podľa tohto zákona a o prístupe k právnej pomoci. Ministerstvo  poskytne žiadateľovi aj informáciu o mimovládnych organizáciách, ktoré sa zaoberajú  starostlivosťou  o žiadateľov a azylantov;  poučenie             a  informácie sa podľa možností poskytujú písomne a v jazyku, o ktorom sa predpokladá, že mu žiadateľ rozumie.“.

9.	 § 4 sa dopĺňa odsekom 6,  ktorý znie:
 „(6) Cudzinec, ktorý je vrátený na územie Slovenskej republiky z členského štátu Európskej únie z dôvodu, že na konanie o udelenie azylu je príslušná Slovenská republika, sa považuje za žiadateľa, ak bolo predchádzajúce konanie o udelenie azylu zastavené .“.

10.	V § 5 odsek 1 znie: 
„(1) Ministerstvo vydá žiadateľovi staršiemu ako 15 rokov preukaz žiadateľa                 ako doklad o jeho totožnosti na čas konania o udelenie azylu. Do preukazu žiadateľa              sa zapisuje meno, priezvisko, pohlavie, dátum a miesto narodenia a štátna príslušnosť žiadateľa, dátum vydania a doba platnosti preukazu, názov azylového zariadenia, v ktorom sa preukaz vydal a tiež mená, priezviská a dátumy narodenia detí žiadateľa do 15 rokov,  ak sú žiadateľmi. Ministerstvo vydá preukaz žiadateľa
a)	do troch dní od začatia konania, ak ide o žiadateľa podľa § 3 ods. 2 písm. b),
b)	bezodkladne po príchode do záchytného tábora, ak ide o žiadateľa podľa § 3 ods. 2  písm. a), c) až e).“.

11.	V § 5 ods. 2 sa slovo „cudzincovi“ nahrádza slovom „žiadateľovi“.

12.	§ 5 sa dopĺňa odsekom 3, ktorý znie:
„(3) Azylové zariadenie, v ktorom je žiadateľ umiestnený alebo v ktorom bol naposledy umiestnený, vydá žiadateľovi nový preukaz žiadateľa, ak 
a)	nastane skutočnosť uvedená v § 23b ods. 2 písm. a) až d) alebo 
b)	nie je možné vykonať nové záznamy do preukazu žiadateľa.“.

13.	V § 6 ods. 1 sa na konci pripája táto veta: „Pohovor nie je potrebné uskutočniť,                      ak je možné vydať rozhodnutie na základe vstupného pohovoru.“.

14.	V § 6 sa vypúšťa odsek 2. Doterajšie odseky 3 až 6 sa označujú ako odseky 2 až 5. 

15.	V § 6 ods. 5 sa slová „odseku 5“ nahrádzajú slovami „odseku 4“. 

16.	V § 10 ods. 1 písm. c) sa vypúšťa text za slovom „súhlasí“. 

17.	V § 12 sa vypúšťa odsek 2. Doterajšie odseky 3 a 4 sa označujú ako odseky 2 a 3. 

18.	V § 12 ods. 2 sa slová „odsekov 1 a 2“ nahrádzajú slovami „odseku 1“. 

19.	V § 16 ods. 2 druhá veta znie : 
„Ak sa takýto cudzinec zdržiava na území Slovenskej republiky bez zákonného zástupcu, súd mu ustanoví opatrovníka.^8a)“.

Poznámka pod čiarou k odkazu 8a znie:
     „8a) Zákon č. 94/1963 Zb. o rodine v znení neskorších predpisov.“.

20.	§ 16 sa dopĺňa odsekom 3, ktorý znie:
      „(3) V konaní o udelenie azylu sa žiadateľovi, ktorého pobyt nie je známy, neustanovuje opatrovník podľa všeobecného predpisu o správnom konaní.^8b)“.

       	Poznámka pod čiarou k odkazu 8b znie:
       „8b) § 16 ods. 2 zákona č. 71/1967 Zb.“.

21.	V § 17 odsek 2 znie:
„(2) Nahliadnuť do spisu v konaní o azyle je oprávnený len účastník konania,               jeho zástupca alebo opatrovník, ak tento zákon neustanovuje inak; ministerstvo však nesprístupni informácie uvedené v spise, ak je dôvodné podozrenie, že môžu byť zneužité v konaní o udelenie azylu.“. 

22.	V § 19 ods. 1 písmeno a) znie:
„a) sa žiadateľ uvedený v § 3 ods. 2 písm. a) do troch dní od vyhlásenia alebo žiadateľ uvedený v § 3 písm. d) a e) do troch dní od prepustenia  zo zdravotníckeho zariadenia, ústavu na výkon väzby, ústavu na výkon trestu odňatia slobody alebo zo zariadenia pre cudzincov podľa osobitného predpisu^6a) bez závažných dôvodov nedostaví do záchytného tábora,“.

23.	V § 19 ods. 1 písm. f) sa slovo „povolenia“ nahrádza slovom „priepustky“.

24.	V § 19 ods. 1 písmeno g) znie:
„g) žiadateľ dobrovoľne opustil územie Slovenskej republiky,“.

25.	V § 19 ods. 1 písm. h) sa na konci vypúšťa bodka a pripája sa slovo „alebo“. 

26.	§ 19 sa dopĺňa písmenom i), ktoré znie : 
„i) sa v konaní o udelenie azylu už právoplatne rozhodlo o tom, že sa žiadosť zamieta          ako zjavne neopodstatnená alebo sa neudeľuje azyl  a skutkový stav sa podstatne nezmenil.“. 

27.	V § 19  odsek 2 znie:
      	„(2) V prípadoch podľa odseku 1 písm. e) sa rozhodnutie nevydáva; rozhodnutie                     o zastavení konania sa vyznačí v spise. Rozklad proti rozhodnutiu podľa odseku 1 písm. i) nemá odkladný účinok.“.

28.	V § 21 ods. 5 sa vypúšťa druhá veta.

29.	V § 22 ods.  2 sa slová „karanténnych opatrení“ nahrádzajú slovami „pobytu v záchytnom tábore“.

30.	V § 22 odseky 4 až 6 znejú:
      	„(4) Žiadateľovi sa počas konania o udelenie azylu poskytuje, ak tento zákon neustanovuje  inak, 
a)  ubytovanie,
b)  stravovanie alebo stravné,
c)  základné hygienické potreby a iné veci, ktoré nevyhnutne potrebuje na prežitie. 
		
			(5) Žiadateľovi sa počas konania o udelenie azylu poskytuje neodkladná zdravotná starostlivosť. V prípadoch hodných osobitného zreteľa, ak sa na základe individuálneho posúdenia zdravotného stavu žiadateľa zistia osobitné potreby na poskytnutie zdravotnej starostlivosti, ministerstvo za žiadateľa uhradí výdavky za jej poskytnutie nad rozsah uvedený v prvej vete. Ministerstvo zabezpečí vhodnú zdravotnú starostlivosť maloletým žiadateľom o udelenie azylu, ktorí sú obeťami zneužívania, zanedbávania, vykorisťovania, mučenia alebo krutého, neľudského a ponižujúceho zaobchádzania alebo ktorí trpeli             na následky ozbrojeného konfliktu.
     
(6) Žiadateľovi sa počas pobytu v azylovom zariadení alebo integračnom stredisku poskytuje vreckové, ak tento zákon neustanovuje inak.“.

31.	§ 22 sa dopĺňa odsekom 8, ktorý znie:
      	„(8) Vreckové nepatrí žiadateľovi, ak
a)	ide o opakovanú žiadosť a konanie o udelenie azylu bolo zastavené podľa § 19 ods. 1 písm. a), c), f), g) a i), 
b)	sa pokúsil o neoprávnený vstup na územie iného štátu alebo  
c)	dobrovoľne opustil územie Slovenskej republiky a bol vrátený späť orgánmi susedného štátu.“.
 
32.	V § 23 odsek 3 znie:
„(3) Žiadateľ je povinný, ak ministerstvo nerozhodne inak,
a)	zdržiavať sa v prijímacom centre, ak ide o žiadateľa podľa § 3 ods. 2 písm. c),
b)	podrobiť sa zdravotnej prehliadke, ktorú ministerstvo zabezpečí bez zbytočného odkladu po príchode do záchytného tábora,
c)	zdržiavať sa v záchytnom tábore do oznámenia výsledku zdravotnej prehliadky, 
d)	zdržiavať sa v azylovom zariadení, ak sa na účel predchádzania prenosných ochorení  žiadateľovi nariadi izolácia^11a) alebo karanténne opatrenie^11b), 
e)	podrobiť sa úkonom, ktoré sú nevyhnutné na zistenie jeho finančných a majetkových pomerov, 
f)	navštevovať kurz slovenského jazyka, ak ide o žiadateľa, na ktorého sa vzťahuje povinná školská dochádzka.“.

Poznámky pod čiarou k odkazom 11a a 11b znejú:
„11a) § 16 vyhlášky Ministerstva zdravotníctva Slovenskej republiky č. 79/1997 Z.z. o opatreniach na predchádzanie prenosným ochoreniam v znení vyhlášky Ministerstva zdravotníctva Slovenskej republiky  č. 54/2000 Z.z.
11b) § 17 vyhlášky Ministerstva zdravotníctva Slovenskej republiky č. 79/1997 Z.z.“.

33.	V § 23 ods. 4 písmeno a) znie: 
„a)  počas konania o udelenie azylu dodržiavať všeobecne záväzné právne predpisy                  a spolupracovať s ministerstvom,“. 

34.	V § 23 ods. 4 sa za písmeno g) vkladá nové písmeno h), ktoré znie:
„h) bezodkladne odovzdať ministerstvu neplatný preukaz žiadateľa,“.
      Doterajšie písmeno h) sa označuje ako písmeno i).

35.	V § 23 ods. 6 sa na konci bodka nahrádza bodkočiarkou a pripájajú sa tieto slová:                    „vstupovať do pracovnoprávneho vzťahu je však oprávnený, ak sa nerozhodne právoplatne  o jeho žiadosti o udelenie azylu do jedného roka od začatia konania, okrem prípadu, ak sa žiadosť o udelenie azylu zamietla ako zjavne neopodstatnená alebo ako neprípustná.“. 

36.	§ 23 sa dopĺňa odsekom 7,  ktorý znie:
     „(7) Ministerstvo zabezpečí lekárske vyšetrenie žiadateľa, ktorý tvrdí, že je maloletý, ak má pochybnosti o jeho veku. Ak sa žiadateľ nepodrobí lekárskemu vyšetreniu alebo jeho zákonný zástupca alebo opatrovník neudelí súhlas na jeho vykonanie, na konanie podľa tohto zákona sa žiadateľ považuje za plnoletú osobu.“.

37.	Za § 23 sa vkladajú § 23a a  23b, ktoré znejú:

„§ 23a

(1) Žiadateľ môže opustiť azylové zariadenie len na základe priepustky, ktorú vydá  ministerstvo. O vydanie priepustky na opustenie azylového zariadenia na čas dlhší             ako 24 hodín môže žiadateľ požiadať ministerstvo po vykonaní pohovoru, najviac však na sedem dní; v žiadosti je povinný uviesť miesto, kde sa bude zdržiavať. Na vydanie priepustky sa nevzťahuje všeobecný predpis o správnom konaní. Počas neprítomnosti v azylovom zariadení žiadateľovi nepatria náležitosti podľa § 22 ods. 4 písm. b).

(2) Ministerstvo môže odmietnuť vydať priepustku podľa odseku 1 len z dôvodu verejného poriadku alebo nevyhnutnej osobnej účasti žiadateľa na konaní o udelenie azylu.

§ 23b

(1) Preukaz žiadateľa je neplatný, ak uplynula doba jeho platnosti. Pred uplynutím tejto doby je preukaz neplatný, ak konanie o udelenie azylu bolo právoplatne ukončené.

(2) Preukaz žiadateľa je neplatný aj vtedy, ak
a) sa v ňom neoprávnene vykonali zmeny, 
b) záznamy v ňom nezodpovedajú skutočnosti, 
c) bol poškodený a záznamy v ňom  sú nečitateľné, 
d) bol zničený, stratený alebo ukradnutý alebo
e) jeho držiteľ zomrel.

(3) Každý, kto nájde preukaz žiadateľa, je povinný bezodkladne ho odovzdať policajtovi alebo obecnému úradu, ktorý zabezpečí jeho odovzdanie ministerstvu.“.

38.	V § 24 ods. 2 sa slová „s údajmi o jeho totožnosti a s označením“ nahrádzajú slovami   „ , do ktorého sa zapisuje meno, priezvisko, pohlavie, dátum a miesto narodenia, štátna príslušnosť a označenie“. 

39.	V poznámke pod čiarou k odkazu 16 sa citácia „Zákon Národnej rady Slovenskej republiky č. 387/1996 Z.z. o zamestnanosti v znení neskorších predpisov.“ nahrádza citáciou „Zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov.“. 

40.	V § 28 ods. 3 sa za slová „pobytu v integračnom stredisku“ vkladajú slová                        „a po absolvovaní kurzu základov slovenského jazyka“. 

41.	V § 28 odsek 5 znie:
„(5) Azylant je na uľahčenie integrácie do spoločnosti povinný počas pobytu v integračnom stredisku navštevovať kurz základov slovenského jazyka.“.

42.	V § 35 sa slová „a 23“ nahrádzajú slovami „ až 23b“ a slová „karanténnych opatrení“            sa nahrádzajú slovami „pobytu v záchytnom tábore“.

43.	V § 36 ods. 1 sa slová „karanténnych opatrení“ nahrádzajú slovami „pobytu v záchytnom tábore“.

44.	V § 39 ods. 2 sa na konci pripája táto veta: „Premiestňovanie cudzinca z jedného azylového zariadenia do druhého azylového zariadenia sa uskutočňuje iba v nevyhnutných prípadoch.“.

45.	§ 39 sa dopĺňa odsekom 4, ktorý znie:
       	„(4) Ministerstvo môže umiestniť žiadateľov, ktorí závažne porušia vnútorný poriadok azylového zariadenia, násilne sa správajú  alebo sú dôvodne podozriví zo spáchania trestného činu, v osobitnom azylovom zariadení. Rozklad proti rozhodnutiu o umiestnení žiadateľa v zariadení podľa prvej vety nemá odkladný účinok.“.

46.	V poznámke pod čiarou k odkazu 20 sa citácia „Zákon č. 71/1967 Zb. v znení zákona       č. 215/2002 Z.z.“ nahrádza citáciou „Zákon č. 71/1967 Zb. v znení neskorších predpisov.“.

47.	V § 41 ods. 2 písmeno b) znie:
      „b) výšku vreckového a časový rozvrh jeho výplaty,“.

48.	V § 48 sa za odsek 2 vkladá nový odsek 3, ktorý znie : 
„(3) Ministerstvo poskytuje Štatistickému úradu Slovenskej republiky informácie o žiadateľoch, azylantoch, cudzincoch žiadajúcich o poskytnutie dočasného útočiska a odídencoch.“. 

Doterajší odsek 3 sa označuje ako odsek 4. 

49.	§ 53a znie:
„§ 53a

Týmto zákonom sa preberajú  právne akty Európskych spoločenstiev a Európskej únie uvedené v prílohe č. 5.“.

50.	Príloha č. 2 znie:
                                                                       „ Príloha č. 2
 					          k zákonu č. 480/2002 Z.z.

.....................………………
Odtlačok pečiatky  záchytného tábora
 
Číslo: ...................
                                                             F O T O
 
                                                          3,5 x 4,5 cm

 
DOTAZNÍK
žiadateľa o udelenie azylu

 Osobné údaje žiadateľa 

1. Priezvisko:													
Rodné priezvisko ženy: 

2. Meno(-á): 

3. Používate (používali ste) iné mená, priezviská, prípadne prezývky?	    
                                                            ٱ Áno	            ٱ Nie

Aké sú/boli? 
						
4. Dátum narodenia:
				
5. Miesto narodenia: 

	Okres/kraj:

	Štát: 

6. Štátna príslušnosť : ( uviesť všetky) 

(a)	terajšia:
(b)	predchádzajúca: 

(c)	žiadna/bez štátnej príslušnosti: 

7. Národnosť a etnický pôvod:

8. Náboženské vyznanie:

9. Pohlavie:			ٱ Muž				ٱ Žena

10. Materinský(-é) jazyk(-y):
					
    Znalosť iných jazykov: 
				
11. Najvyššie dosiahnuté vzdelanie:

12. Zamestnanie: 

13. Miesto posledného trvalého pobytu v krajine pôvodu: 

14. Výkon vojenskej služby v krajine pôvodu alebo v inej krajine (kde, kedy a  ako          dlho) : 

Osobné údaje o rodinných príslušníkoch

15. Otec:
    
   Dátum narodenia:  
    
   Bydlisko: 

   Zamestnanie: 

16. Matka:

    Dátum narodenia:   

    Bydlisko:

    Zamestnanie: 

17. Súrodenci: ( priezvisko, meno(-á), pohlavie, dátum narodenia, miesto narodenia,
      bydlisko, zamestnanie)

18. Rodinný stav: ٱ Slobodný(-á)        ٱ Ženatý/Vydatá  
                              ٱ Vdovec/Vdova      ٱ Rozvedený(-á)	
                              ٱ Druh/Družka

19.Manžel(-ka)/ Druh(družka): (priezvisko, rodné meno, meno(-á), pohlavie, dátum narodenia, miesto     narodenia, bydlisko, zamestnanie) 

20. Deti:  (priezvisko, meno(-á), pohlavie, dátum narodenia, miesto narodenia, bydlisko)

Majetkové pomery žiadateľa

21. Akými finančnými prostriedkami v súčasnosti disponujete:

22. Aký hnuteľný a nehnuteľný majetok vlastníte: 

23. Dostávate finančnú alebo materiálnu pomoc od fyzickej osoby alebo právnickej
osoby: 

Predchádzajúce azylové konania

24. Žiadali ste už o udelenie azylu alebo inú formu ochrany na území Slovenskej republiky alebo v inej krajine?	            ٱ Áno			        ٱ Nie

Kedy a kde?
 
Bolo rozhodnuté o tejto žiadosti?	ٱ Nie        ٱ Neviem     ٱ Áno, žiadosť bola zamietnutá 

Kedy sa rozhodlo? 

Doklady totožnosti

25. Pas			                       ٱ Áno		                    ٱ Nie
	
	Číslo:  

	Vydaný dňa:

	Kým: 

	Platný do: 

26. Doklad, nahrádzajúci pas	          ٱ Áno			        ٱ Nie
	
      Číslo: 

	Vydaný dňa:  

	Kým:  

	Platný do: 

27. Iný doklad			          ٱ Áno				ٱ Nie
	Číslo: 

	Vydaný dňa:  

	Kým:  

	Platný do: 

28. Bez dokladov 
     (uveďte, či mohli obsahovať platné vízum alebo povolenie na pobyt,  ak áno, uveďte vydávajúci
      orgán a dátum vydania ako aj dobu platnosti): 

     ٱ Odišiel bez dokladov                                                   

     ٱ Doklady stratené (Kedy? Kde? Bola nahlásená ich strata? Komu?)
	                                  
     ٱ Doklady ukradnuté  (Kedy? Kde? Bola nahlásená ich krádež? Komu?)
                                                 
     ٱ Iné dôvody( Uveďte podrobne)

Doklady o pobyte/víza

29. Máte doklady o mieste pobytu/vízum pre Slovenskú republiku?
 
  					            ٱ Áno			             ٱ Nie
Typ dokladu

ٱ Povolenie na pobyt	        ٱ Vstupné vízum               ٱ Tranzitné vízum

	Vydané dňa:

	Kým: 

	Platné do:

30. Máte doklady o pobyte/vízum v  inom členskom štáte Európskej únie?

				ٱ Áno			ٱ Nie
	Ktorý štát?

	Typ dokladu
	
     ٱ Povolenie na pobyt             ٱ Vstupné vízum                ٱ Tranzitné vízum

	Vydané dňa:
	Kým: 
	Platné do:

	Trasa
31. Uveďte krajinu, v ktorej sa začala vaša cesta (krajina pôvodu alebo pobytu, kedy):

- Trasa z krajiny, kde sa začala cesta, po miesto vstupu na územie Slovenskej republiky:

- Dátumy a časy cesty:

 - Prechod hranice dňa:

 - Na hraničnom priechode:
	
alebo

 - Mimo hraničnú kontrolu (nelegálny vstup):

 - Použité dopravné prostriedky:	                   ٱ Verejná doprava (akou formou?)
						       ٱ Vlastné vozidlo			    			                                           ٱ Iné prostriedky (aké?) 
	
32. Aká je cieľová krajina vašej cesty ?

33.  Nadviazali ste počas pobytu v zahraničí kontakt so zastupiteľským úradom vašej        krajiny ?

34. Kedy a ako ste vstúpili na územie členského štátu Európskej únie?
                                                          
      - Na územie ktorého členského štátu Európskej únie ste vstúpili ako na prvé?   

      - Prekročili ste hranicu na hraničnom priechode:
	 
 alebo

	- Mimo hraničnú kontrolu ( nelegálne):

- Kedy:
	
Pobyt v inom členskom štáte Európskej únie 

35. Zdržiavali ste sa v inom členskom štáte (štátoch ) Európskej únie  ٱ Áno	ٱ Nie

- V ktorom štáte alebo štátoch?

- Od – do:
	
-Miesto/presná adresa: 

- Charakter pobytu:			ٱ Legálny			ٱ Nelegálny

- Doba platnosti povolenia na pobyt:	

- Účel pobytu:
Údaje o rodinných príslušníkoch žijúcich v členských štátoch Európskej únie 

36. Býva nejaký váš rodinný príslušník v niektorom z členských štátov Európskej únie?	   
                                                            ٱ Áno                 		ٱ Nie
		
-Meno rodinného príslušníka:
				
		- Dátum narodenia:

		- Rodinný stav:	             ٱ Slobodný(-á)	              ٱ Ženatý/Vydatá						 ٱ Vdovec/vdova	              ٱ Rozvedený(-á)

		- Príbuzenský vzťah:		 ٱ manžel(-ka)		ٱ otec
						 ٱ matka		            ٱ dieťa
						 ٱ brat			            ٱ sestra
						 ٱ zákonný zástupca	            ٱ iné (uveďte)
											
		- Členský štát:
						
		- Adresa v tomto štáte: 

		- Forma pobytu		ٱ uznaný azylant	             ٱ s trvalým pobytom
						ٱ žiadateľ o azyl	             ٱ nelegálny

Iné informácie o  žiadateľovi

37. Bolo alebo je proti vám vedené trestné konanie? (kedy, kde, z akého dôvodu a s akým výsledkom)
	
38. Boli ste členom politickej strany, hnutia alebo inej organizácie ( uveďte akej):
									
Žiadosť o udelenie azylu na území Slovenskej republiky
	
39. Uveďte všetky dôvody, pre ktoré ste sa rozhodli požiadať o udelenie azylu na území 
     Slovenskej republiky: 

40. Uveďte mená, priezviská, dátumy narodenia a pohlavie vašich detí do 18 rokov, v mene ktorých žiadate o udelenie azylu:

41. Uveďte mená, priezviská, dátumy narodenia ďalších rodinných príslušníkov, ktorí vo svojom mene žiadajú o udelenie azylu zároveň s vami: 

42. Existujú iné skutočnosti a dôkazy, o ktorých sa domnievate, že môžu podporiť dôvody vašej žiadosti o udelenie azylu: 

V Y H L Á S E N I E
 
Bol/a som poučený/á o svojich právach a povinnostiach počas pobytu na území Slovenskej republiky vrátane práva zvoliť si právneho zástupcu a obrátiť sa  na Úrad Vysokého komisára Organizácie Spojených národov pre utečencov (UNHCR) a o práve kontaktovať sa s inými  organizáciami zaoberajúcimi sa starostlivosťou o azylantov.
 
Vyhlasujem, že otázkam uvedeným v dotazníku som rozumel/a a všetky skutočnosti, ktoré som počas vstupného pohovoru uviedol/a, sú pravdivé.
 
V ............................................. dňa ............................................

..............……….                   ………..................                                      ................……….
Podpis žiadateľa                    Podpis tlmočníka                                       Podpis povereného
                                                                                                              zamestnanca ministerstva

51.	Príloha č. 5 znie:
                                                                       „ Príloha č. 5
 					          k zákonu č. 480/2002 Z.z.

Zoznam preberaných právnych aktov Európskych spoločenstiev a Európskej únie

1.  Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach                na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú.v.ES L 212, 07/08/2001).

2.  Smernica Rady 2003/9/ES z 27. januára 2003, ktorou sa ustanovujú minimálne štandardy pre prijímanie žiadateľov o azyl (Ú.v.EÚ L 31, 3106/02/2003).”.

Čl. II

	Zákon č. 5/2004 Z.z. o službách zamestnanosti a o zmene a doplnení niektorých zákonov v znení zákona č.191/2004 Z. z. a zákona č. 365/2004 Z. z. sa mení a dopĺňa takto:

1. V § 21 ods. 1 sa slová „mu bolo udelené povolenie na zamestnanie a povolenie                     na prechodný pobyt na účel zamestnania“ nahrádzajú slovami 
„a) mu bolo udelené povolenie na zamestnanie a povolenie na prechodný pobyt na účel zamestnania alebo
  b) ide o žiadateľa o azyl, ktorému vstup na trh práce umožňuje osobitný predpis.^22a)“. 

Poznámka pod čiarou k odkazu 22a znie : 
„22a)  § 23 ods. 6 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov.“. 

2. V § 21 ods. 2 sa na konci bodka nahrádza bodkočiarkou a pripájajú sa tieto slová:                 „a ak ide o cudzinca podľa odseku 1 písm. b), ak mu bolo udelené povolenie                   na zamestnanie.“. 

3.	V § 21 ods. 3 sa za slovo „Cudzinec“ vkladajú slová „podľa odseku 1 písm. a)“. 

4.	V § 22 ods. 5 sa vypúšťa písmeno f) vrátane poznámok pod čiarou k odkazom 23 a 24.  

5.	 V § 22 ods. 8 sa za slovo „azylu“ vkladá bodkočiarka a pripájajú sa tieto slová:                     „to neplatí, ak ide o cudzinca podľa § 21 ods. 1 písm. b)“. 

Čl. III

Zákon č. 29/1984 Zb. o sústave základných a stredných škôl (školský zákon) v znení zákona č. 188/1988 Zb., zákona č.171/1990 Zb., zákona č. 522/1990 Zb., zákona Národnej rady Slovenskej republiky č. 230/1994 Z.z., zákona Národnej rady Slovenskej republiky č.231/1994 Z.z., zákona č. 6/1998 Z.z., zákona č. 5/1999 Z.z., zákona č. 229/2000 Z.z., zákona č.216/2001 Z.z., zákona č.416/2001 Z.z., zákona č. 506/2001 Z.z., zákona č. 334/2002 Z.z.,             zákona č. 408/2002 Z.z., zákona č. 553/2003 Z.z., zákona č. 596/2003 Z.z., zákona                      č. 207/2004 Z.z. a zákona č. 365/2004 Z.z. sa mení a dopĺňa takto:

1. V § 34a sa slová „žiadateľ o priznanie postavenia utečenca“ vo všetkých tvaroch nahrádzajú slovami „žiadateľ o udelenie azylu“ v príslušnom tvare a slovo „utečenec“          vo všetkých tvaroch nahrádza slovom „azylant“ v príslušnom tvare. 

2.  V § 34a ods. 4 sa na konci pripájajú tieto slová: „najneskôr do troch mesiacov od podania žiadosti o udelenie azylu“.

3. V § 34a ods. 5 sa slová „utečeneckých táboroch“ nahrádzajú slovami „azylových zariadeniach“.

Čl. IV

Tento zákon nadobúda účinnosť 1. februára 2005.